Aquest text parla sobre el tema Administració?
Una  Brúixola Brunton , també coneguda com a  Brúixola de geòleg , o  compàs de butxaca Brunton , és un tipus de brúixola de precisió feta per originalment per la companyia  Brunton, Inc  de Riverton, Wyoming. L'instrument va ser patentat el 1894 per un geòleg canadenc anomenat David W. Brunton. Aquest instrument té una agulla imantada que es disposa en la direcció de les línies de magnetisme natural de la Terra. A diferència de la majoria de les brúixoles modernes, el compàs de butxaca Brunton utilitza amortiment d'inducció magnètica en lloc de líquid per esmorteir l'oscil·lació de l'agulla orientadora. S'usa principalment per mesurar orientacions geogràfiques, triangular un emplaçament, mesurar alineacions estructurals, plans i llocs geomètrics d'estructures geològiques. Encara que la companyia  Brunton Inc  manufactura molts altres tipus de brúixoles magnètiques, el compàs de butxaca Brunton és un instrument especialitzat, usat àmpliament per aquells que necessiten fer mesuraments precisos d'angles. Actualment és manufacturada per diverses companyies. Els usuaris principals d'aquesta eina de mesurament són els geòlegs, arqueòlegs, enginyers agrimensors i inspectors de camp. L'exèrcit dels Estats Units va adoptar el compàs de butxaca model  M2  per a l'ús del seu personal d'artilleria.
No.